Document ID: 32005D0597

KOMISIJAS LĒMUMS
(2005. gada 2. augusts),
ar ko atzīst aitu identifikācijas un reģistrācijas sistēmu Īrijas Republikā saskaņā ar Padomes Regulas (EK) Nr. 21/2004 4. panta 2. punkta d) apakšpunktu
(izziņots ar dokumenta numuru K(2005) 2911)
(autentisks ir tikai teksts angļu valodā)
(Dokuments attiecas uz EEZ)
(2005/597/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 17. decembra Regulu (EK) Nr. 21/2004, ar ko izveido aitu un kazu identifikācijas un reģistrācijas sistēmu un ar ko groza Regulu (EK) Nr. 1782/2003 un Direktīvas 92/102/EEK un 64/432/EEK (1), un jo īpaši tās 4. panta 2. punkta d) apakšpunktu,
tā kā:
(1)
Īrijas kompetentā iestāde ir iesniegusi pieprasījumu, kam pievienota atbilstoša dokumentācija, lai tiktu atzīta aitu identifikācijas un reģistrācijas sistēma šajā dalībvalstī.
(2)
Komisijas veiktās veterinārās pārbaudes laikā Īrijā Komisijas eksperti ir pārbaudījuši aitu identifikācijas un reģistrācijas sistēmu un atzinuši, ka tā var pilnībā darboties ar nosacījumu, ka tiek īstenotas atsevišķas saistības.
(3)
Īrija ir veikusi visus nepieciešamos pasākumus, lai no 2005. gada 9. jūlija nodrošinātu atbilstību Regulai (EK) Nr. 21/2004.
(4)
Kompetentā iestāde veic visas atbilstošās pārbaudes, lai kontrolētu aitu identifikācijas un reģistrācijas sistēmas pienācīgu īstenošanu.
(5)
Tādēļ ir jāapstiprina aitu identifikācijas un reģistrācijas sistēma Īrijā, aizstājot citus identifikācijas veidus ar šo sistēmu, izņemot gadījumus, kad dzīvniekus pērk vai pārdod Kopienas iekšējā tirgū.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Ar šo atzīst, ka aitu identifikācijas un reģistrācijas sistēma, ko īsteno Īrijas Republikā saskaņā ar Regulas (EK) Nr. 21/2004 4. panta 2. punkta c) apakšpunktu, pilnībā darbosies no 2005. gada 9. jūlija.
2. pants
Neierobežojot noteikumus, kas noteikti saskaņā ar Regulas (EK) Nr. 21/2004 10. panta 1. punkta a) apakšpunktu, kompetentā iestāde katru gadu veic visas atbilstošās pārbaudes uz vietas, lai kontrolētu, kā dzīvnieku audzētāji ievēro aitu identifikācijas un reģistrācijas prasības.
3. pants
Šis lēmums ir adresēts Īrijas Republikai.
Briselē, 2005. gada 2. augustā

Labels: 4
7
0
6
18